Сарай (община)
Сарай (; ) е община в състава на столицата на Северна Македония Скопие. Образувана е през 1996 година с приемането на „Закона за местно самоуправление в Република Македония“. След новото административно деление от 2004 година община Сарай заедно с бившата Община Кондово влизат в рамките на град Скопие като една от десетте общини (района) на града. Община Сарай се състои от 23 населени места.

Географско положение 
Община Сарай се намира в северозападната част на Северна Македония. Заема площ от 241 km2.

Територията на общината е разположена в планинска и полупланинска местност с природни забележителности и възможности за развиване на туризъм, дребно стопанство, занаятчийство, земеделие и животновъдство.

Забележителности 
По-важни забележителности в община Сарай са: старата Хюсеин шах джамия в центъра на Сарай, манастирът „Света Богородица“, спортно-почивният център „Сарай“, езерото Матка и проломът на река Треска.

Население 
Според последното преброяване на територията на община Сарай има население от 64 773 души. Според Охридското споразумение в общината официалните езици са македонски и албански.

Бележки